
ŠAKIŲ RAJONO SAVIVALDYBĖS TARYBA

SPRENDIMAS

DĖL ŽEMĖS SKLYPO, ESANČIO KIDULIŲ SENIŪNIJOJE, KIDULIŲ KAIME, PASKIRTIES PAKEITIMO DETALIOJO PLANO TVIRTINIMO

2014 m. vasario 27 d. Nr. T-52
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 3 dalies 8 punktu, rajono savivaldybės tarybos 2011 m. spalio 27 d. sprendimu Nr. T-226 patvirtinto rajono savivaldybės tarybos veiklos reglamento 83.8 ir 83.12 punktais ir Valstybinės teritorijų planavimo ir statybos inspekcijos prie Aplinkos ministerijos Marijampolės teritorijų planavimo ir statybos valstybinės priežiūros skyriaus 2014 m. vasario 5 d. Teritorijų planavimo dokumento patikrinimo aktu Nr. TP1-275, nusprendžia,


patvirtinti Reginos Sinkuvienės 0,1500 ha žemės ūkio paskirties žemės sklypo (kadastrinis Nr. 8453/0001:60), esančio Kidulių seniūnijoje, Kidulių kaime, detalųjį planą, pakeičiant pagrindinę tikslinę žemės naudojimo paskirtį į kitą, nustatant gyvenamosios teritorijos būdą bei vienbučių ir dvibučių gyvenamųjų pastatų statybos pobūdį (pridedama).

